मनरेगा में लापरवाही पर 152 सचिव व रोजगार सहायक कोर्ट में तलब
महात्मा गांधी राष्ट्रीय ग्रामीण रोजगार गारंटी योजना (मनरेगा) में वित्तीय वर्ष 2014-15 तक के निर्माण कार्य अब तक अधूूरे होने को कलेक्टर आशीष सक्सेना ने गंभीरता से लिया है। मामले में जिले की 152 ग्राम पंचायतों के सचिव और रोजगार सहायकों को नोटिस जारी कर उन्हें 4 मार्च को एसडीएम कोर्ट में उपस्थित होकर अपना स्पष्टीकरण देने को कहा है। ऐसा नहीं करने पर उनके विरुद्ध एक पक्षीय कार्रवाई की जाएगी। मनेरगा में कपिल धारा कूप से लेकर कई तरह के निर्माण 3-3 सालों से अधूरे पड़े हैं। कुछ में तो राशि का आहरण भी कर लिया गया। कलेक्टर ने ऐसी पंचायतों के सचिव और रोजगार सहायकों को नोटिस जारी कर दिए।
hin_Deva hin_Deva